Blue Bayou

«Blue Bayou» er en amerikansk sang med melodi og tekst av Roy Orbison og Joe Melson.

 Roy Orbisons versjon 
«Blue Bayou» er en klagende ballade, utgitt av Orbison som singlen Monument 824 1. august 1963 (med rocksangen «Mean Woman Blues» på den andre siden).The Official Roy Orbison Site Produsent var Fred Foster.

«Blue Bayou» er også med på Orbisons album In Dreams (1963) samt på hans posthumt utgitte album A Black & White Night Live (1989) fra HBOs TV-special i 1988.

Den best kjente versjonen er imidlertid Linda Ronstadts coverversjon fra 1977, som ble en topp ti pop, country og easy listening-single i USA.

 Linda Ronstadts versjon 
Ronstadt utgav den på singlen Asylum E-45431 23. august 1977. Produsent var Peter Asher. Den var hentet fra albumet Simple Dreams.

Singlen ble RIAA-sertifisert til gull (for salg på mer enn én million eksemplarer i USA i begynnelsen av 1978. Den ble Ronstadts eneste gullselgende single.Songfacts Blue Bayou by Linda Ronstadt Songfacts «Blue Bayou» ble senere sertifisert til platina (for mer enn to millioner solgte eksemplarer i USA).

Den ble også populær i en spanskspråklig versjon kalt «Lago Azul».

På grunn av denne sangen registrerte Dickson's Baseball Dictionary at en «Linda Ronstadt» er et synonym for fastball, en pitch som «blew by you».

 Andre coverversjoner 
«Blue Bayou» har blitt spilt inn på plate av andre artister på flere språk, innbefattet en franskspråklig versjon med den franske sangeren Mireille Mathieu. Sangen ble også spilt inn på plate av den australske a cappella-gruppen The Idea of North og av den sveitsiske sangeren Paola Felix.

Den mexicanske sangeren/skuespilleren Bibi Gaytán spilte i 1994 inn en spansk versjon av sangen med tittelen «Lago Azul», som ble utgitt som den første singlen fra hennes andre studioalbum, Mansana Verde.

 Norsk versjon 
Lillian Askeland har skrevet en norsk tekst. Den norske tittelen er identisk med originaltittelen. Askeland har spilt inn sangen. Den ble utgitt på LP-platen Countryjente (Talent TLS 3042) i 1978.Se plateetiketten

 På film 
The Man Who Fell to Earth (1976)Internet Movie Database – The Man Who Fell to Earth (1976) – Soundtracks
Siste runde (2001, Last Orders)Internet Movie Database – Last Orders (2001) – Soundtrack
Dreamcatcher (2003)Internet Movie Database – Dreamcatcher (2003) – Soundtrack
Man on Fire (2004)Internet Movie Database – Man on Fire (2004) – Soundtracks

 Listeplasseringer 
 Artist  Liste Høyeste  plassering Uker på listen Dato for listeplassering Roy Orbison  VG-listanorwegiancharts.com - Roy Orbison - Blue Bayou# 102 # 10 i 2 uker)1963 Roy Orbison Chart Stats - Roy Orbison - Blue Bayou/Mean Woman Blues# 31921. september 1963 Roy Orbison  Billboard Hot R&B Sides-listen# 26 1963 Roy Orbison  Billboard Hot 100-listen# 291963 Linda Ronstadt Chart Stats - Linda Ronstadt - Blue Bayou# 35428. januar 1978 Linda Ronstadt  Billboard Easy Listening-listen# 31977 Linda Ronstadt  Billboard Hot Country Singles-listen# 2 1977 Linda Ronstadt  Billboard Hot 100-singlelisten# 31977

 Referanser 

Kategori:Sanger fra USA
Kategori:Sanger fra 1963